CELEX: 32021R2127
Language: fi
Date: 2021-09-29 00:00:00
Title: Komission delegoitu asetus (EU) 2021/2127, annettu 29 päivänä syyskuuta 2021, yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteen IV muuttamisesta

3.12.2021   
               
               
                  FI
               
               
                  Euroopan unionin virallinen lehti
               
               
                  L 432/7
               
            
         KOMISSION DELEGOITU ASETUS (EU) 2021/2127,
         annettu 29 päivänä syyskuuta 2021,
         yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteen IV muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 17 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksen (EU) N:o 978/2012 17 artiklan 1 kohdan nojalla maa, jonka Yhdistyneet kansakunnat, jäljempänä ’YK’, on määrittänyt vähiten kehittyneeksi maaksi, saa vähiten kehittyneitä maita koskevan erityisen menettelyn (Everything But Arms arrangement, jäljempänä ’EBA’) mukaisia tullietuuksia. EBA-edunsaajamaiden luettelo vahvistetaan asetuksen (EU) N:o 978/2012 liitteessä IV.
                  
               
                     (2)
                  
                  
                     YK poisti Vanuatun vähiten kehittyneiden maiden luettelosta 4 päivänä joulukuuta 2020. Vanuatu ei näin ollen enää täytä asetuksen (EU) N:o 978/2012 17 artiklan 1 kohdan mukaisia EBA-edunsaajamaan aseman edellytyksiä, joten se olisi poistettava kyseisen asetuksen liitteestä IV. Päätöstä Vanuatun poistamisesta EBA-edunsaajamaiden luettelosta olisi asetuksen (EU) N:o 978/2012 17 artiklan 2 kohdan mukaisesti alettava soveltaa kolmen vuoden siirtymäkauden kuluttua sen asetuksen voimaantulopäivästä, jossa poistamisesta säädetään. Vanuatu olisi sen vuoksi poistettava liitteestä IV siten, että soveltaminen alkaa 1 päivänä tammikuuta 2025,
                  
               ON HYVÄKSYNYT TÄMÄN ASETUKSEN:
         
            1 artikla
            Muutos asetukseen (EU) N:o 978/2012
            Poistetaan asetuksen (EU) N:o 978/2012 liitteessä IV olevasta taulukosta seuraava kirjainkoodi sarakkeesta A ja sitä vastaava maan nimi sarakkeesta B:
            
               
                           ”VU
                        
                        
                           Vanuatu”
                        
                     
         
         
            2 artikla
            Voimaantulo ja soveltaminen
            Tämä asetus tulee voimaan 1 päivänä tammikuuta 2022.
            Sen 1 artiklaa sovelletaan 1 päivästä tammikuuta 2025.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä syyskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 303, 31.10.2012, s. 1.